Iguales Teatro porta a la Casa Municipal de Cultura del Port de Sagunt ‘Perdición’, una obra teatral de gènere negre
18 de novembre 2019

La companyia valenciana, Iguales Teatro, representarà l’obra _Perdición_ a la Casa Municipal de Cultura del Port de Sagunt el pròxim divendres, 22 de novembre, a les 21.30 hores. Una adaptació teatral de l'obra _Double indemnity,_ del pare de la novel·la negra americana, James M. Cain.

  

L'obra teatral tindrà 90 minuts de duració i tracta d'una parella d'amants que assassinen el marit d'ella per cobrar la indemnització de l'assegurança. Este esdeveniment porta amb si les sospites, les investigacions, els girs imprevistos i l'expiació (o no) de la culpa. Tot això, en un paisatge subjugant, excitant, morbós i imprevisible.

  

Iguales Teatro homenatja amb l’obra _Perdición_ el pare de la novel·la negra, James M. Cain, creador d'alguns estereotips sociològics i narratius del gènere.

  

La composició teatral del gènere negre estarà interpretada per Quique González, Mónica Zamora, Rebeca Artal-Dada, Fran de la Torre, Begoña Salido i Gil Zorrilla. Mentre que l'adaptació i direcció estan a càrrec de Begoña Salido i Salva Ferriol.

  

L’obra de teatre està destinada a tots els públics i el preu de l'entrada és de 7 euros.

  

![](/media/fbifeejx/62_cuerpo_cartel.jpg)  
  
  

  

  

​

*   [](http://www.facebook.com/sharer.php?u=https://aytosagunto.es/va/actualitat/iguales-teatro-porta-a-la-casa-municipal-de-cultura-del-port-de-sagunt-perdicion-una-obra-teatral-de-genere-negre/ "Facebook")
*   [](http://twitter.com/share?url=https://aytosagunto.es/va/actualitat/iguales-teatro-porta-a-la-casa-municipal-de-cultura-del-port-de-sagunt-perdicion-una-obra-teatral-de-genere-negre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/iguales-teatro-porta-a-la-casa-municipal-de-cultura-del-port-de-sagunt-perdicion-una-obra-teatral-de-genere-negre/ "Linked In")
*   [](mailto:?body=https://aytosagunto.es/va/actualitat/iguales-teatro-porta-a-la-casa-municipal-de-cultura-del-port-de-sagunt-perdicion-una-obra-teatral-de-genere-negre/)